[bookmark: _GoBack]กระทรวงวัฒนธรรม อัญเชิญผ้าพระกฐินพระราชทานถวาย ณ วัดเจษฎาราม พระอารามหลวง จังหวัดสมุทรสาคร ประจำปี 2569
วันนี้ 7 พฤศจิกายน 2569 เวลา 10.00 น. ที่วัดเจษฎาราม พระอารามหลวง ตำบลมหาชัย อำเภอสมุทรสาคร จังหวัดสมุทรสาคร พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้กระทรวงวัฒนธรรม อัญเชิญผ้าพระกฐินพระราชทานไปถวายแด่พระสงฆ์ผู้จำพรรษาถ้วนไตรมาส ในกาลกฐินพุทธศักราช 2569 โดยมีนายประสพ เรียงเงิน ปลัดกระทรวงวัฒนธรรม เป็นประธานในพิธี มีนายดำรงศักดิ์ ยอดทองดี รองผู้ว่าราชการจังหวัดสมุทรสาครพร้อมด้วยนางสาวณัชชา วาณิชอังกูร รองนายกเหล่ากาชาดจังหวัดสมุทรสาคร คณะผู้บริหาร ข้าราชการในกระทรวงวัฒนธรรม หัวหน้าส่วนราชการ และประชาชนในพื้นที่เข้าร่วมพิธี
การถวายผ้าพระกฐินพระราชทานในครั้งนี้ เป็นการสืบสานพระราชประเพณีอันสำคัญทางพระพุทธศาสนา และเปิดโอกาสให้ข้าราชการ บุคลากร และพุทธศาสนิกชนได้ร่วมบำเพ็ญกุศล ทำนุบำรุงพระพุทธศาสนา ตลอดจนสืบทอดขนบธรรมเนียมประเพณีอันดีงามของไทยให้คงอยู่สืบไป
ทั้งนี้ การประกอบพิธีถวายผ้าพระกฐินพระราชทาน ที่วัดเจษฎาราม พระอารามหลวง นอกจากเป็นการสืบสานพระราชประเพณีและทำนุบำรุงพระพุทธศาสนาแล้ว ยังเป็นการส่งเสริมให้ประชาชนได้ตระหนักถึงคุณค่าทางประวัติศาสตร์และความสำคัญของพระอารามหลวงในจังหวัดสมุทรสาคร ซึ่งเป็นมรดกทางศาสนาและวัฒนธรรมที่ควรค่าแก่การอนุรักษ์สืบไป
